el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el az en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Τι κι αν για 32 αγωνιστικά λεπτά κυνηγούσε τους Ρώσους στο σκορ, τι κι αν ο Σπανούλης για τρία δεκάλεπτα ήταν άφαντος, τι κι αν βρέθηκε πίσω ακόμα και 13 πόντους. Οι παίκτες του Γιάννη Σφαιρόπουλου είχαν τον τρόπο να φύγουν νικητές από έναν ακόμα ημιτελικό και να διεκδικήσουν το τέταρτο ευρωπαίκό τους τρόπαιο!
Για μία ακόμα φορά απέναντι στην ΤΣΣΚΑ σε Final-4 ο Ολυμπιακός είχε τον τρόπο να πάει το παιχνίδι εκεί που ήθελε και στο φινάλε να το κάνει δικό του. Και το έκανε με τον… τρόπο που έφτασε ως εδώ όλη τη σεζόν. Με τους Έλληνες παίκτες. Γιατί μπορεί ο Σπανούλης να ήταν … εκτός αγώνα για περίπου τρία δεκάλεπτα, ήταν εκεί όμως ο Μάντζαρης, ο Παπανικολάου, ο Πρίντεζης αλλά και ο Αγραβάνης ώστε να κρατήσουν όρθια την ομάδα και να ετοιμάσουν το έδαφος για τον κορυφαίο παίκτη στην Ευρώπη.
Η ΤΣΣΚΑ, στηρίχθηκε και πάλι στο δίδυμο Ντε Κολό-Τεόντοσιτς, βρήκε σημαντικές λύσεις από τους Τζάκσον, Όγκουστον και Χριάπα, όμως στο τέλος με την μπάλα να καίει ήρθε το… χάος. Μόνο ο Τεόντοσιτς με… ένα πόδι βγήκε μπροστά (ισοφάρισε σε 76-76 στο 39′) με τους υπόλοιπους να μοιάζουν συμβιβασμένοι με μία ακόμα ήττα από τον Ολυμπιακό σε Final-4.
Αντίθετα ο Σφαιρόπουλςο είδε στην τελευταία περίοδο και τον Γκριν να «ξυπνά» αλλά και τον Γιανγκ να… γεμίζει τη ρακέτα και να δίνει πολύτιμες αμυντικές λύσεις.
Ο Ολυμπιακός είχε τον έλεγχο των ριμπάουντ καθώς μάζεψε τα διπλάσια επιθετικά (18 έναντι 9), έκοψε τη δημιουργία της ΤΣΣΚΑ καθώς τελείωσε με μόλις επτά ασιστ, ενώ παρότι στο ξεκίνημα ήταν πολύ άστοχος έξω από τα 6,75μ. εν τέλει βρήκε λύσεις από τα τρίποντα, ειδικά εκείνα των Μάντζαρη (άρχισε με 0/3 και είχε μετά 4/4) αλλά και τους Παπανικολάου. Επίσης δύο μπάζερ μπίτερ ένα στο φινάλε του πρώτου ημιχρόνου από τον Αγραβάνη και ένα του Μάντζαρη στην τρίτη περιοδο, έδωσαν το δικαίωμα στον Ολυμπιακό να μείνει κοντά στο σκορ.
Παράλληλα, ο Γιάννης Σφαιρόπουλος κατάφερε να διαχειριστεί εξαιρετικά το υλικό του, και ειδικά «κράτησε» τον Σπανούλη φρέσκο και σωματικά αλλά κυρίως πνευματικά στο φινάλε, καθώς η ΤΣΣΚΑ όσο ήταν πάνω στο παρκέ είχε προσαρμοσμένο το παιχνίδι της πάνω του.
Πλέον ο Ολυμπιακός ετοιμάζεται για τον τελικό της Κυριακής, τον τέταρτο στα έξι τελευταία χρόνια, με στόχο να επιστρέψει στην κορυφή της Ευρώπης από το 2013 και τη διοργάνωση του Λονδίνου.
Τα δεκάλεπτα: 18-12, 40-33, 64-60, 78-80
ΤΣΣΚΑ (Ιτούδης): Ντε Κολό 16, Τεόντοσιτς 23 (4), Όγκουστιν 6, Φριτζόν, Τζάκσον 12 (2), Βοροντσέβιτς 2, Χίγκινς 6, Χριάπα 3, Κουρμπάνοφ 2, Χάινς 8.
ΟΛΥΜΠΙΑΚΟΣ (Σφαιρόπουλος): Γκριν 8 (2), Μπιρτς 4, Γιανγκ, Παπαπέτρου 3, Σπανούλης 14 (1), Αγραβάνης 8 (2), Μιλουτίνοφ 5, Πρίντεζης 14 (1), Παπανικολάου 14 (4), Μάντζαρης 12 (4).